Sreda – 13.5. 2020

 Matematika – SEŠTEVAM DO 100 (D + E = DE)

Danes boš samostojno reševal/a naloge **v DZ 3 na strani 40**.

Potrebuješ:

matematični zvezek,

svinčnik,

barvice,

DZ 3.

* **DELO Z DZ 3, str. 40**

**6.– 8. naloga**

Pri 8. nalogi natančno preberi naloge z besedilom (matematične zgodbice).

Račune in odgovore pri 8. nalogi napiši **v zvezek**. Odgovore piši v celih povedih. (Glej primer zapisa v zvezek.)

Rešene naloge še enkrat preveri.

Primer zapisa v zvezek

|  |
| --- |
| SEŠTEVAM DO 100 (D + E = DE)  (Eno vrstico spustiš.)  DZ 3, str. 40 / 8 . naloga  (Eno vrstico spustiš.)  **1. zgodbica**  (Eno vrstico spustiš.)  R:  (Eno vrstico spustiš.)  O:  (Eno vrstico spustiš.)  **2. zgodbica** (Delaš po enakem postopku kot zgoraj.) |

Želim ti veliko uspeha pri reševanju. 

:::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::::

SLOVENŠČINA - PREPIS S PISANIMI ČRKAMI

**1. PREPIS**

Potrebuješ:

DZO str. 102,

črtasti zvezek,

nalivno pero,

rdečo barvico.

Odpri **DZO na strani 102** in preberi besede v spodnji nalogi. Vse prebrane besede (razen veža in reže) boš prepisal/a v črtasti zvezek s pisanimi črkami.

Upoštevaj pravila pisanja besed (pravilna drža nalivnega peresa, presledki med besedami »prstek«, pravilno sedenje, odmik očesa od lista ter pravilno potezo črke/vezavo, upoštevaj črtovje). Piši lepopisno. Potrudi se.

Zapis v zvezek

|  |
| --- |
| Prepis s pisanimi črkami  (Eno vrstico spustiš in v naslednje vrstice prepisuješ besede s pisanimi črkami.) |

**2. BRANJE : DZO 2, str. 96 –101 -**  NAUČI SE BRATI BESEDE NAPISANE S PISANIMI ČRKAMI.

 SPOZNAVANJE OKOLJA – **Pomlad**

* **MISELNI VZOREC**

Spodnji miselni vzorec preriši v **brezčrtni zvezek**. Dopolni ga z besedami in sliko. Zapiši, kaj si izvedel/a (znaš) o pomladi.

Lahko si pomagaš z UČBENIKOM, DELOVNIM ZVEZKOM in ZVEZKOM. Upam, da ne bo pretežko. C:\Users\Nada\Desktop\20683727.jpg

LJUDJE IN DELO ŽIVALI

POMLAD

RASTLINE VREME

Ker so vremenoslovci za danes napovedali muhasto vreme (značilno za pomlad), se boš danes razgibaval/a v stanovanju. Za vadbo potrebuješ teniško žogico ali žogico iz papirja.

 ŠPORT

|  |  |
| --- | --- |
|  | Rahla razkoračna stoja. Žogo držimo z iztegnjenima rokama nad glavo. Z žogo poskusimo orisati čim večji krog, pri tem žogo spremljamo s pogledom. Še v drugo smer. |
|  | Enak položaj. Žogo držimo v iztegnjenih rokah pred sabo. Delamo zasuke v levo in desno, žogo spremljamo s pogledom. |
|  | Enak položaj. Žogo držimo z iztegnjenima rokama nad glavo.  Delamo odklone v levo in desno, žogo spremljamo s pogledom. |
|  | Široka razkoračna stoja. Žogo kotalimo v osmici med nogama. |
|  | Sedimo na tleh, nogi naj bosta čim bolj narazen. Žogo kotalimo od stopala ene noge do stopala druge noge. |
|  | Sedimo na tleh, nogi imamo skupaj. Žogo postavimo na gležnje, nato dvignemo nogi, da se nam žoga prikotali v naročje. |
|  | Enak položaj. Žogo postavimo na boke, nato boke dvignemo, da se nam žoga prikotali do gležnjev. |
|  | Stojimo. Ko naredimo počep, žogo vržemo nad sabo, vstanemo in žogo ujamemo. |
|  | Žogo damo med kolena in sonožno poskakujemo naprej. |